NOTIFICACIÓN A ENTIDADE MERCANTIL "MADERAS ERIPA, S. L."
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 08/05/2015)

ASUNTO: NOTIFICACIÓN A ENTIDADE MERCANTIL "MADERAS ERIPA SL" DO DECRETO DA ALCALDÍA DE DATA 10 DE MARZO DE 2015, POLO QUE SE LLE IMPÓN A OBRIGA DO DEBER DE INDEMNIZAR AO CONCELLO DE PONTEVEDRA POLOS DANOS CAUSADOS AO PATRIMONIO MUNICIPAL. Intentada a notificación a entidade mercantil "Maderas Eripa SL", con con NIF núm. B 36 550 010, do "DECRETO DA ALCALDÍA POLO QUE SE LLE IMPÓN A OBRIGA DO DEBER DE INDEMNIZAR AO CONCELLO POLOS DANOS CAUSADOS A INSTALACIÓN DE ALUMEADO PÚBLICO Á ENTIDADE MERCANTIL "MADERAS ERIPA SL" E A COMPAÑÍA DE SEGUROS PATRIA HISPANA.", ao non resultar posible a súa práctica efectiva de acordo co previsto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común (LRJPAC), na redacción conferida pola Lei 4/1999, do 13 de xaneiro, procédese a notificar mediante publicación no Boletín Oficial da Provincia (BOP) e no taboleiro de anuncios do Concello de Barro o seguinte Decreto ditado polo Alcalde o día 10 de marzo de 2015: Primeiro.- Aprobar definitivamente a valoración dos danos causados ao patrimonio municipal efectuada polo Enxeñeiro Industrial da Oficina Técnica de Medio Ambiente, Infraestruturas, Enxeñería e Servizos (OTMAIES), cuxo importe ascende a 902,18 €, outorgándolle o carácter de obriga solidaria. Segundo.- Ratificar a liquidación notificada por importe principal de 902,18 €, así como a responsabilidade solidaria á sociedade mercantil Maderas Eripa SL, con NIF núm. B XXXXXXXXX a compañía de seguros Patria Hispana con NIF núm. A 28 007 649. Terceiro.- Este ingreso realizarase na conta bancaria ES68 0081 7621 9100 0134 5245 do Banco de Sabadell, cuxo titular é o Concello de Pontevedra, con NIF núm. P3603800H, dentro dos prazos seguintes: Se a notificación da liquidación se realiza entre os días 1 e 15 de cada mes, dende a data de recepción da notificación ata o día 20 do mes posterior ou, se este non fora hábil, ata o inmediato hábil seguinte. Se a notificación da liquidación se realiza entre os días 16 e último de cada mes, dende a data de recepción da notificación ata o día 5 do segundo mes posterior ou, se este non fora hábil, ata o inmediato hábil seguinte. Cuarto.- De non aboarse a contía da indemnización no prazo establecido, conforme co artigo 97 da Lei 30/1992, de 26 de novembro, de réxime xurídico das administracións públicas e do procedemento administrativo común, como queira que en virtude de acto administrativo ha de satisfacerse cantidade líquida, seguirase o procedemento previsto nas normas reguladoras do procedemento recadatorio en vía executiva, para o que se citan os artigos 163 e seguintes da Lei 58/2003, de 17 de decembro, Xeral Tributaria. Contra a resolución notificada co seu texto íntegro e que pon fin á vía administrativa, poderá interpoñerse un recurso potestativo de reposición ante o órgano que a ditou no prazo dun mes a contar desde o día seguinte ao da súa notificación, ao abeiro do estabelecido no artigo 116.1 da Lei 30/1992, do 26 de novembro, do réxime xurídico das administracións públicas e do procedemento administrativo común, segundo a redacción conferida pola Lei 4/1999, do 13 de xaneiro, ou ben directamente o recurso contencioso-administrativo ante o Xulgado do Contencioso-Administrativo de Pontevedra, no prazo de dous meses contados desde o día seguinte ao da súa notificación, de acordo co disposto nos artigos 8.1 e 46.1. da Lei 29/1998, do 13 de xullo, da xurisdición contencioso-administrativa. No caso de interpoñerse o recurso potestativo de reposición, deberase resolver e notificar no prazo dun mes segundo o estabelecido no artigo 117.2 da devandita Lei 30/1992, entendéndose desestimado o recurso de reposición polo transcurso de dito prazo sen resolución expresa notificada, de conformidade co disposto no artigo 43.2 do mesmo texto legal, podendo entón os interesados interpoñer un recurso contencioso-administrativo no prazo de seis meses contados desde o día seguinte de aquel no que deba entenderse presuntamente desestimado o recurso de reposición interposto, de acordo co previsto no artigo 46.1 e 4 da Lei 29/1998. Non obstante, tamén poderase interpoñer calquera outro recurso que os interesados estimen procedente consonte a dereito." Pontevedra, 16 de abril de 2015.—O Secretario da Administración Municipal, José Carlos Castiñeira Piñeiro.